|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Проект на Постановление на Министерския съвет за изменение и допълнение на Наредбата за излезли от употреба моторни превозни средства |
| **Становище по ред:** |  |
| **Дата:**  | 18.03.2020 |
| **В отговор на №:**  | 03-00-93/13.03.2020 |
| **Институция:** | Министерство на околната среда и водите |
|  |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| 1. **Относно раздел** "**Дефиниране на проблема**"**:**
 |
| Необходимостта от транспонирането на посочените делегирани директиви представлява обосновка на варианта на действие, с който ще се изпълнят изисквания на законодателството на ЕС. Необходимо е информацията да бъде преформулирана, като се посочи конкретния проблем, който в този случай е несъответствие на националното законодателство с преразгледаните изключения от забраните за използване на олово, живак, кадмий и шествалентен хром в материалите и компонентите на превозните средства, пускани на пазара след 01 юли 2003 г. За по-голяма яснота относно промените в законодателството на ЕС, които налагат предприемането на действия с оглед на прилагането им, предлагаме в описанието на проблема да се посочат и причините за промените в самото европейско законодателство (които са извършени в резултат на задължението за периодичното преразглеждане на въведените освобождавания от забрана), тъй като те са релевантни както за ЕС като цяло, така и за отделните страни. Причините са описани в основанията за приемането на посочените в оценката директиви за изменение на Приложение II към Директива 2000/53/ЕО на Европейския парламент и на Съвета и са следните: □ Оценката на освобождаването по точка 14 с оглед на техническия и научния напредък е довела до заключението, че независимо от съществуването на подходящи алтернативни на шествалентния хром вещества, те все още не могат да бъдат използвани в продукти. □ Оценката на освобождаването по точка 8, буква д) и точка 8 буква ж) е довела до заключението, че понастоящем няма подходяща алтернатива на употребата на олово в материалите и компонентите, обхванати от тези освобождения. Също така е посочено, че за да се позволи на автомобилната промишленост да се адаптира към тези промени, настоящият обхват за освобождаването по точка 8, буква ж) следва да се запази за превозните средства, чийто тип е одобрен преди 1 октомври 2022 г., докато по-тесният обхват на това освобождаване следва да се прилага за превозните средства, чийто тип е одобрен след тази дата. □ Оценката на освобождаването по точка 8, буква е) и буква б) е довела до заключението, че употребата на олово в приложенията, обхванати от това освобождаване, следва да бъде прекратена, тъй като съществуват алтернативи на употребата на олово в тях. □ Оценката на освобождаването по точка 8, буква й), което позволява освобождаване на употребата на олово в припой за запояване на многопластови стъкла, е довела до заключението, че за някои приложения има алтернативи на употребата на олово в припой за запояване на многопластови стъкла. Въпреки това, съществуват определени стъклени плоскости и определени приложения, при които не е сигурно, че към този момент съществуват подходящи алтернативи на употребата на олово. Поради това е определено ново, по-ограничено освобождаване по точка 8, буква к) за тези стъклени плоскости и приложения. Информацията относно предложените промени в нормативната уредба следва да бъде посочена в избрания вариант на действие. |
| 1. **Относно раздел** "**Идентифициране на заинтересованите страни**"**:**
 |
| Като заинтересовани страни са посочени юридическите лица, които произвеждат отделни компоненти и/или резервни части за превозни средства, в качеството си на подизпълнители на автомобилни производители в рамките на ЕС. Ако е налична информация за броя на посочените заинтересовани страни на местно ниво, тя следва да бъде представена (информацията би могла да бъде взета от регистри, статистическа информация, поддържана от институцията и др.). Използваме възможността да Ви напомним, че при извършването на бъдещи оценки на въздействието, ако Ви е необходима конкретна информация, с която не разполагате, бихте могли да я поискате от държавните органи и бюджетните организации по смисъла на Закона за публичните финанси. Основанието за това е въведено в чл. 23 от Закона за нормативните актове.  |
| 1. **Относно раздел 4** "**Варианти на действие**"**:**
 |
| В избрания вариант на действие следва да се посочат конкретните действия (предвидените промени в Наредбата за излезлите от употреба моторни превозни средства, с които ще се транспонират директивите за изменение на Приложение II към Директива 2000/53/ЕО на Европейския парламент и на Съвета), които се предлага да се предприемат с цел решаването на проблема. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.\*\* При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса в проекта на акт. |
| \*\*\* На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\* На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
|  ДИРЕКТОР НА ДИРЕКЦИЯ  „МОДЕРНИЗАЦИЯ НА АДМИНИСТРАЦИЯТА”   /КРАСИМИР БОЖАНОВ/  |